Document ID: 32002R1501

Komission asetus (EY) N:o 1501/2002,
annettu 22 päivänä elokuuta 2002,
asetuksen (EY) N:o 2848/98 muuttamisesta raakatupakka-alan kiintiöiden takaisinosto-ohjelman soveltamista koskevien yksityiskohtaisten sääntöjen osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon raakatupakka-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 2075/92(1), sellaisena kuin se on viimeksi muutettuna asetuksella (EY) N:o 546/2002(2), ja erityisesti sen 14 a artiklan,
sekä katsoo seuraavaa:
(1) Neuvoston asetuksen (ETY) N:o 2075/92 soveltamista koskevista yksityiskohtaisista säännöistä raakatupakka-alan palkkiojärjestelmän, tuotantokiintiöiden sekä tuottajaryhmittymille myönnettävän erityistuen osalta 22 päivänä joulukuuta 1998 annetun komission asetuksen (EY) N:o 2848/98(3), sellaisena kuin se on viimeksi muutettuna asetuksella (EY) N:o 1005/2002(4), 35 artiklan 2 kohdassa säädetään kiintiöiden takaisinosto-ohjelmaa koskevan menettelyn osalta 1 päivän syyskuuta ja 31 päivän joulukuuta välisestä ajanjaksosta, jonka kuluessa jäsenvaltion on julkistettava tieto tuottajien aikomuksesta myydä kiintiönsä, jotta muut tuottajat voivat ostaa kiintiöt ennen niiden pysyvää takaisinostamista.
(2) Koska kyseinen neljän kuukauden jakso on osoittautunut kokemusten perusteella liian pitkäksi, sitä on selkeytettävä ja lyhennettävä puolella, jotta nopeutettaisiin takaisinosto-ohjelmaa koskevaa menettelyä ja jotta se olisi tuottajien kannalta kiinnostavampi, koska näin myyntimenettelyn loppuunsaattamiseen liittyvä epävarma aika lyhenisi.
(3) Kun otetaan huomioon, että muutettava ajanjakso alkaa 1 päivänä syyskuuta, tämän asetuksen säännösten on tultava voimaan välittömästi.
(4) Tässä asetuksessa säädetyt toimenpiteet ovat tupakan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetuksen (EY) N:o 2848/98 35 artikla seuraavasti:
a) korvataan 1 kohdassa päivämäärä "1 päivää syyskuuta" päivämäärällä "1 päivää marraskuuta" ja 2 kohdassa päivämäärä "1 päivän syyskuuta" päivämäärällä "1 päivän marraskuuta";
b) korvataan 3 kohta seuraavasti: "3. Jos tuottajat eivät ole ostaneet kiintiöitä 2 kohdan ensimmäisessä alakohdassa säädetyn kahden kuukauden kuluessa, ne ostetaan pysyvästi takaisin.".
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 22 päivänä elokuuta 2002.

Labels: 4
17
19
7
6